གསུམ་ནས་ལངས་པ༔ དགྲ་ཕ་སྤུན་ནས་ལངས་པ༔ དགྲ་ཁྱིམ་མཚེས་ནས་ལངས་པ༔ དགྲ་སྒོ་ཐེམ་ནས་ལངས་པ༔ དགྲ་གཞི་གཤེད་ནས་ལངས་པ༔ སྔ་དགྲ་ཡིད་ལ་སེམས་ཤིང་༔ ད་དགྲ་ཐད་ནས་ལངས་པ༔ སྤྱི་དགྲ་རླུང་ལྟར་འཚུབས་པ༔ སྒོས་དགྲ་རྦབ་ལྟར་བརྒྱུགས་པ༔ ཟུར་དགྲ་ཁྱི་ལྟར་ཟུག་པ༔ ལམ་གྱི་མགྲོན་པོ་བཅོམ་པ༔ ངོ་ལོག་རྒྱབ་སྟོན་བྱེད་པ༔ བཀའ་དང་དམ་ལས་ལོག་པ་ལ་སོགས་ཁྱད་པར་གདུག་ཅིང་སྡང་བའི་བན་བྱེད་བོན་བྱེད་སྐྱེ་བོའི་མདའ་ཟོར་བུད་མེད་དམོད་ཟོར༔ ཡུགས་སའི་ཐལ་ཟོར༔ རིགས་སྔགས་ཀྱི་ཐུན་ཟོར༔ ཞང་ཞུང་གི་མཐུ་ཟོར༔ ལ་སོགས་པ་བདག་ཅག་སྒྲུབ་པ་པོའི་ལུས་ངག་ཡིད་གསུམ་ཁྱིམ་སྒོ་ལམ་གསུམ༔ གཞི་ལམ་བྱེས་གསུམ་ཐམས་ཅད་དུ་གནོད་ཅིང་སྡང་བར་བྱེད་པའི་དགྲ་བགེགས་བྱད་མ་རྣམས་ཀྱི་མི་རབས་བདུན་རྒྱུད་དང་བཅས་པ་ཐམས་ཅད་གནམ་ས་གླིང་བཞི་རི་རབ་གླིང་ཕྲན་གླིང་བར་མུན་བར་བན་བོན་སྲུང་མའི་སྐྱབས་འོག་གང་དུ་གནས་ཀྱང་རང་དབང་མེད་པར་གཟུགས་ལིངྒ་ལ་བཀོད་པ་བླ་ཤོག་བུ་ལ་བྲིས་པ༔ རྣམ་ཤེས་ས་བོན་ལ་བཏབ་པ་འདི་ལ་ཁུག་ཅིག༔ ལྷའི་དཀར་བྱང་ལ་ཕོབ་ཅིག༔ བཙན་གྱི་དམར་བྱང་ལ་ཕོབ་ཅིག༔ བདུད་ཀྱི་ནག་བྱང་ལ་ཕོབ་ཅིག༔ གཤིན་རྗེའི་ཁྲམ་བྱང་ལ་ཕོབ་ཅིག༔ ཚེ་ཕྱི་མ་ལ་དུས་མ་བཏབ་སྐྱེ་འཆི་གཉིས་ལ་ཁུང་མ་གཡར༔ ལས་ཀྱི་རྣམ་པར་སྨིན་པས་བཀུག་མ་དགོས་པར་གཟུགས་ལིངྒ་འདི་ལ་རང་དབང་མེད་པར་ཁུག་ཅིག༔ ཨོྃ་བཛྲ་ཨངྐུ་ཤ་ཡ་ཛ་ཛཿ རཏྣ་པཱ་ཤ་ཧཱུྃ༔ པདྨ་སྥོ་ཊ་བཾ༔ ཀརྨ་གཎྜེ་ཧོཿ «དེ་ནས་འགུགས་གཞུག་ལན་གསུམ་བྱའོ༔ ཕོ་ཉ་འགྱེད་པ་ནི༔» ཛ་བྷྱོཿ སྣང་སྲིད་བདག་མོ་སྲོག་བདག་ཧར་ལེན་མོ༔ ཕོ་ཉ་མི་བསྲུན་བདུད་ཀྱི་དབང་མོ་ཆེ༔ ནག་མོ་སྲོག་ལ་མྱུར་བྱེད་དུས་ལ་བབ༔ དམ་ཉམས་བྱད་མའི་བླ་སྲོག་ཁུག་ལ་ཤོག༔ ཀེཾ་ཀེཾ་མེ་འབར་རྩར་ནས་རྒྱུག་བྱེད་མ༔ དམར་མོ་ཟངས་འཕར་གདོང་ཅན་དུས་ལ་བབ༔ བྱད་མའི་བླ་འཁྱམས་མ་ཤོར་ཁུག་ལ་ཤོག༔ སྔོ་དམར་རླབས་ཕྱུར་འཕྱོ་མ་མུན་པར་གཏིབས༔ གཅན་སྤྱང་ལག་རིང་གདོང་ཅན་དུས་ལ་བབ༔ དམིགས་པའི་དགྲ་བོ་བླ་འཁྱམས་ཁུག་ལ་ཤོག༔ བྷྱོཿ བླ་འཛིན་ལྕགས་ཀྱུ་འབར་བས་ཟུངས་ལ་ཤོག༔ བླ་འཆིང་ཞགས་པ་ནག་པོས་སྡོམས་ལ་ཤོག༔ བླ་འཛིན་དྲྭ་བའི་ནང་དུ་ཚུད་ལ་ཤོག༔ བླ་འབོད་གྲི་རྐང་གླིང་བུས་སྡུས་ལ་ཤོག༔ ཕྱགས་པའི་རྔ་མ་དམར་ནག་གཡོབས་ལ་ཤོག༔ རིང་ཆ་ཚོན་སྐུད་སྣ་ལྔས་སྒྲིལ་ལ་ཤོག༔ བླ་འདེད་བྱ་ཅན་རྣམས་ཀྱིས་ཆུམ་ལ་ཤོག༔ དགྲ་བོའི་བླ་དྭགས་མིང་བྱང་འདི་ལ་ཕོབ༔ བྱད་མ་གདུག་པའི་བླ་ཚེ་རྟེན་དང་ཕྲོལ༔ གཟུགས་བྱང་འདི་ལ་ཁུག་ཅིག་མཱ་ར་ཡ༔ ཏྲི་ཏྲི་ནྲྀ་ཏྲི་ཨངྐུ་ཤ་ཡ་ཛཿ ཐུན་ཐུན་མ་ཏྲི་མ་ཏྲི་དགྲ་བོ་བླ་ཤ་རེ་མ་ཏྲི་ཐུན་ཛ་ཛཿ «བླ་འགུགས་སྐབས་དང་བསྟུན་བྱ་རོག་འུག་སྒྲོ་ཐོགས་ལ༔» བྷྱོ་ཛཿ མུན་པ་ནག་པོ་ཁཱ་ཁ་མུ་ཁ་མ༔ དགྲ་བགེགས་བན་བོན་བྱད་མ་ལྷ་དང་ཕྱེས༔ སྡིག་ཅན་བརྣག་པའི་དགྲ་བོ་ལྷ་དང་ཕྱེས༔ ཕ་ལྷ་མ་ལྷ་ཞང་ལྷ་སྐྱེས་ལྷ་ཕྱེས༔ དགྲ་ལྷ་སྲུང་སྐྱོབ་བན་བོན་རྣམས་དང་ཕྱེས༔ བྷྱོཿ ཧུ་ལུ་ནག་མོ་དུག་འདེབས་འུག་གདོང་མ༔ ལྟས་ངན་བརྒྱད་ཅུ་དགྲ་བགེགས་བདུད་དང་སྤྲོད༔ དམིགས་པའི་བྱད་མ་འཆི་བདག་བདུད་དང་སྤྲོད༔ དམོད་པའི་དགྲ་བོ་སྲོག་བདག་བདུད་དང་སྤྲོད༔ བྱད་མ་སྡིག་ཅན་ཕུང་བདུད་ནག་པོར་སྤྲོད༔ སཏྭར་ཐོགས་བདུད་ཀྱི་བུ་མོའི་དུས་ལ་བབ༔ དགྲ་བགེགས་ལྷ་དབྱེ་བདུད་སྤྲོད་དུས་ལ་བབ༔ མངོན་སྤྱོད་མཱ་ར་ཡ་ཡི་ཕྲིན་ལས་མཛོད༔ བྷྱོཿ ཁཱ་ཁ་མུ་ཁ་དགྲ་བོ་ཤག་ཕྱེས༔ ཧུ་ལུ་མུ་ཁ་དགྲ་བོ་ཤག་ཕྱེས༔ ཏྲི་ཏྲི་ནྲྀ་ཏྲི་ཐུན་ཐུན་རྦད་ནན༔ «དེ་ནས་ཕུར་པས་གཟིར་ལ་མཆོད་གཡོག་པས་ཐུན་བརྡེག་ཅིང་༔» ཛཿ ལས་བྱེད་ཆེན་པོ་དུས་ལ་བབ༔ དགྲ་བོའི་ཕུང་པོ་བཤིག་པའི་ཕྱིར༔ དམོད་པ་ནག་པོ་ཐུན་གྱིས་བརྡེག༔ ཛཿ ཉུངས་ཐུན་དྲག་སྔགས་དམོད་པའི་རྫས༔ དགྲ་བགེགས་ལྔ་ཕུང་རྡུལ་དུ་རློག༔ རྡོ་ཐུན་རྦབ་རྒོད་ཧྲི་ལི་ལི༔ དགྲ་བགེགས་ལྔ་ཕུང་རྡུལ་དུ་རློག༔ དུག་ཐུན་སྨྱོ་འབོག་ཐིབས་སེ་ཐིབ༔ དགྲ་བགེགས་ལྔ་ཕུང་རྡུལ་དུ་རློག༔ མེ་ཐུན་ཚྭ་ཚྭ་སི་ལི་ལི༔ དགྲ་བགེགས་ལྔ་ཕུང་རྡུལ་དུ་རློག༔ ཆུ་ཐུན་སྦོས་འགད་འུ་རུ་རུ༔ དགྲ་བགེགས་ལྔ་ཕུང་རྡུལ་དུ་རློག༔ ཁྲག་ཐུན་ནད་རླངས་ཆི་ལི་ལི༔ དགྲ་བགེགས་ལྔ་ཕུང་རྡུལ་དུ་རློག༔ མཚོན་ཐུན་རྣོ་ངར་ཟེངས་སེ་ཟེང་༔ དགྲ་བགེགས་ལྔ་ཕུང་རྡུལ་དུ་རློག༔ མདའ་ཐུན་ཐོག་རྒོད་ཤ་ར་ར༔ དགྲ་བགེགས་ལྔ་ཕུང་རྡུལ་དུ་རློག༔ གནམ་ལྕགས་ཕུར་ཐུན་ཧྲིལ་ལི་ལི༔ དགྲ་བགེགས་ལྔ་ཕུང་རྡུལ་དུ་རློག༔ ཕཊ྄་ཡ་ར་མ་ས་ར་ད་ཤ་ཙ་ར་མ་ས་ཀ་ཨཿ ཐུན་བྷྱོ་ཐུན་བྷྱོཿ ཧཱུྃ་བྷྱོ་ཛཿ ལས་ལ་ཁྲོས་པའི་ཤ་ཟ་མོ༔ ཕྲ་མེན་ནག་མོ་ལྕགས་གདོང་ཅན༔ ཁྱོད་ཀྱི་ཐུགས་དམ་དུས་ལ་བབ༔ ཕྱག་གཡས་ཟངས་གྲི་འབར་བ་བསྣམས༔ ཡར་རྩེ་རྡོ་རྗེ་རྩེ་ལྔ་ཡི༔ ཡེ་ཤེས་མཁའ་འགྲོ་ལས་ལ་བསྐུལ༔ འཆང་བཟུང་ཟླུམ་སྐོར་ཆུ་སྲིན་ཁ༔ འཇིག་རྟེན་མཁའ་འགྲོའི་ཕོ་བྲང་ནས༔ དབལ་སོ་ཟངས་གྲི་འབར་བ་ཡིས༔ དགྲ་བོའི་བདུན་རྒྱུད་རྩད་ནས་ཆོད༔ དགྲ་བོའི་སྒོ་དགུར་ཛཿཁྲཾ་ཡ༔ ཕྱག་གཡོན་གནམ་ལྕགས་མཁར་ཕུར་བསྣམས༔ ཡར་རྩེ་དུག་གསུམ་རྩད་ནས་ཆོད༔ འཆང་བཟུང་གཟའ་བདུད་ཕོ་ཉ་འགྱུ༔ ཆུ་སྲིན་མཚོན་ཆའི་ཟི་ར་ཁོལ༔ ཟུར་གསུམ་གནམ་ལྕགས་ཐོག་རྒོད་འབེབས༔ སྲོག་བདག་མ་གསུམ་དུས་ལ་བབ༔ དམ་ཉམས་དགྲ་བོ་སྡིག་ཅན་གྱི༔ སྤྱི་གཙུག་རྐང་མཐིལ་ཡན་ཆོད་ཀྱིས༔ དབང་པོ་སྒོ་དགུར་ཀཱི་ལ་ཡ༔ རྩ་མདུད་ལྔ་ལ་ཀཱི་ལ་ཡ༔ དབང་པོ་དྲུག་ལ་ཀཱི་ལ་ཡ༔ རྣམ་ཤེས་བརྒྱད་ལ་ཀཱི་ལ་ཡ༔ འབྱུང་འདུས་གཟུགས་ལ་ཀཱི་ལ་ཡ༔ ཕོ་རྒྱུད་མོ་རྒྱུད་ཀཱི་ལ་ཡ༔ རིགས་རྒྱུད་བཅས་པར་ཀཱི་ལ་ཡ༔ དཀར་ནག་སྙིང་ལ་ཀཱི་ལ་ཡ༔ སྲོག་གཅོད་དབུགས་སྡུད་ཕུང་པོ་ཤིགས༔ མཱ་ར་ཡ་ཡི་ཕྲིན་ལས་མཛོད༔ ཨོྃ་བཛྲ་ལོ་ཀ་མ་ཏྲི་ཡ་སརྦ་ཀ་ར་ཏི་ཀ་ཡ་དགྲ་བོའི་སྲོག་ལ་རྦད་རྦད༔ བཛྲ་ཀཱི་ལི་ཀཱི་ལ་ཡ་ཏྲི་ཤུ་ལ་དགྲ་བོའི་སྙིང་རྩ་མྱོག་མྱོག་མཱ་ར་ཡ་ཕཊཿ «ཅེས་གྲི་གུག་སྙིང་ཁར་གདབ་ནས་གནས་སྤར་བ་ནི༔» ཧོཿ རྣམ་ཤེས་ངོ་བོ་ཨཱཿདཀར་དེ༔ ཕུང་པོ་བཤིག་ནས་ཀློང་དུ་བསྟིམ༔ ཕཊ྄ཿ «ལན་གསུམ་གྱིས་སྤར༔ དེ་ནས་སྤུ་གྲི་སོགས་ཀྱིས༔» བྷྱོཿ གདུག་པའི་དགྲ་བོ་བྱད་མ་ལ༔ འབར་བའི་མཚོན་ཆ་ཆར་ཕབ་པས༔ མིང་ཤུལ་ཙམ་ཡང་མེད་པར་གྱིས༔ གཏུབས་ཤིག་རལ་གྲི་འབར་བའི་མཚོན༔ ལྷའམ་འོན་ཀྱང་བརླག་པར་བྱེད༔ བཅད་ཅིང་གཏུབ་པའི་དུས་ལ་བབ༔ གཏུབས་ནས་རྡོ་རྗེས་གཏུན་དུ་བརྡུང་༔ རིག་སྔགས་དམོད་པའི་བྱད་ཟོར་རྣམས༔ ཕྱེ་མར་ཤིག་ཅིག་མཱ་ར་ཡ༔ ཨོྃ་བཛྲ་ཀ་ར་ཏི་ཀ་དགྲ་བོ་གཏུབ་གཏུབ༔ ཁ་ར་ཀ་དགྲ་བོ་ཤིག་ཤིག༔ ཨ་ཡུ་དྷ་དགྲ་བོ་མྱོག་མྱོག༔ བཛྲ་ཀཱི་ལི་ཀཱི་ལ་ཡ་བྱད་མ་བྷྱོ་བྷྱོཿ རྦད་རྦད་ནན་ནན་ཆོད་ཆོད་བྷནྡྷ་ཧཱུྃ་ཕཊ྄ཿ «ཤོག་ལིང་ཤིང་ལིང་སྐབས་དང་བསྟུན༔ དེ་ནས་མེ་ཧོཾ་བསྐྱེད་པ་ནི༔» བྷྱོ་བྷྱོ་བྷྱོཿ མདུན་དུ་དྲག་པོ་ཨེ་ཡི་མེ་ཐབ་ཟུར་གསུམ་པ་ཁ་ཁྱེར་མཚོན་ཆ་དྲྭ་བས་བསྐོར་བ་དེའི་དབུས་སུ་མ་བྷྱོ་ཛཿ གསུམ་ལས་བསྐྱེད་པའི་གྲུ་གསུམ་དུ་མེ་སྡིག་དམར་པོ་ཆུའི་སྡིག་པ་སྔོ་ནག་ལྕགས་ཀྱི་སྡིག་པ་སྔོན་པོ་དེའི་དབུས་སུ་ཁྲོ་མོ་ཟ་བྱེད་ཁ་ལ་རྒྱས་འདེབས་མ་ལྕགས་གདོང་ནག་མོ་ཞལ་གདངས་པའི་དབུས་སུ་དུག་གི་གདོང་ཅན་སྡིག་པ་ཁམ་ནག་ལུས་ཐམས་ཅད་གཉེར་མས་གང་བ་མགོ་དགུ་རྭ་བཅོ་བརྒྱད་པ་ཡན་ལག་བརྒྱད་དང་ལྡན་པ་ལུས་ཐམས་ཅད་མིག་གིས་གང་བ་ཞལ་ཐམས་ཅད་བར་སྣང་དུ་གདངས་པ༔ མཆེ་བ་སྤུ་གྲིས་གཏམས་པའི་སོ་ལྟར་གཙིགས་པ་ལྕེ་ཧོམ་གཟར་ལྟར་དམར་ནག་གཉིས་བརྐྱངས་པ་ངོ་བོ་སྲིད་པ་ལས་ཀྱི་མ་མོ་གནམ་ས་སྡིག་རྒོད་འབར་བ་ལྟར་བསྐྱེད་པའི་ཞལ་དུ་དགྲ་བགེགས་བྱད་མ་ཕ་རོལ་གྱིས་རིག་སྔགས་ཀྱི་མཐུ་གཏོང་བའི་བན་བོན་བྱད་མ་ལྷ་སྲུང་དང་བཅས་པ་བྱད་མ་རང་གཤེད་ཕབ་ནས་ཞལ་དུ་གསོལ་བའི་རང་བཞིན་ཅན་དུ་གྱུར༔ བྷྱོཿ ཟ་བྱེད་འབར་བ་ལས་ཀྱི་མ་མོའི་ཚོགས༔ གནམ་ལྕགས་སྡིག་རྒོད་འབར་བ་ཞལ་གདངས་ནས༔ དགྲ་བགེགས་བྱད་མ་གནོད་བྱེད་ཞལ་དུ་བསྟབ༔ རིགས་སྔགས་བྱད་ཟོར་ཕུར་ཁ་བཟློག་ཏུ་གསོལ༔ ཨོྃ་བཛྲ་མ་ཏྲི་རཀྨོ་བྷྱོ་ལོ་ཧ་བྷིཥཚ་ཁ་བྱད་མ་ཨ་པ་ཡ་མཱ་ར་ཡ་ཁ་ཁ་ཁཱ་ཧི་ཁཱ་ཧི༔ «ཞེས་པས་རིགས་སྔགས་ཀྱི་མཐུ་གཏོང་བའི་བན་བོན་བྱད་མ་རྣམས་ཕོ་ཉ་ལས་ཀྱི་མ་མོས་ཞལ་དུ་བསྟབས་ནས་བྱད་མ་རང་གཤེད་ཕབ་པར་བསམ༔ དགྲ་བོ་ཞལ་དུ་བསྟབ་པ་ཁ་སྒྱུར་ཡིན༔ དགྲ་བོ་མནན་པའི་ཚྭ་ནག་ཞལ་ལ་གབ་འདི་གཞུང་བསྲེག་གཏོར་སྦྱངས་བཀྲུས་གདམས་པ་ཡིན༔ ལས་མཐའི་སྔགས་འབུལ་ནི༔» ཛཿ འཇོམས་བྱེད་ཆེན་པོ་སྲོག་བདག་མ་མོ་གསུམ༔ དགྲ་བགེགས་སྲོག་ལ་དབང་ཕྱིར་ཧོཾ་ཞལ་ཕྱེས༔ དགྲ་བགེགས་བྱད་མ་མི་རབས་བདུན་རྒྱུད་རྣམས༔ སྲོག་བདག་མ་མོ་གསུམ་གྱི་ཞལ་དུ་འབུལ༔ ཨོྃ་མ་ཏྲི་མ་བྷྱོ་བྷྱོ་བྱད་མའི་བླ་སྲོག་རྣམ་ཤེས་ལ་ཁ་ཁ་ཁཱ་ཧི༔ ཨོྃ་ཛ་ཏྲི་མ་བྷྱོ་བྷྱོ་དགྲ་བོའི་ཕུང་པོ་ལྔ་ལ་ཁ་ཁ་ཁཱ་ཧི༔ ཨོྃ་ཏྲི་ཏྲི་རཀྨོ་ཁ་ལ་རཀྴ་བྷྱོ་བྷྱོ་དགྲ་བགེགས་ཀྱི་ལྷ་སྲུང་དང་བཅས་པ་ཁ་ཁ་ཁཱ་ཧི༔ བཾ་རཾ་བྷྱོཿ ཕཊ྄་ཡ་ར་མ་ས་ར་ད་ཤ་ཙ་ར་མ་ས་ཀ་ཨ་མ་ཏྲི་ལོ་ཧ་ཀཱ་ལི་ཡཀྴ་པྲ་མོ་མི་མུ་རཾ་མུ་ཙ་ཛ་བྷྱོ་བྷྱོ་ཟློག་ཟློག་ཕ་རོལ་བྱད་མ་རྣམས་དང་རིགས་སྔགས་ཀྱི་མཐུ་གཏོང་བ་ཐམས་ཅད་ནན་བྲུབ་རུཾ་ཧ་ལ་བྷིག་ནན་ཐུམ་ཐུམ་མྱོག་མྱོག་རྦད་རྦད༔ «ཅེས་པས་ཕུལ༔ དེ་ནས་ཚ་དཀར་བྱད་ཐག་བཅད་པ་ནི༔ སྤུ་གྲི་གྲི་གུག་གང་རུང་གིས༔» བྷྱོཿ ཡེ་ཤེས་མཁའ་འགྲོ་སེང་གདོང་མ༔ ཕྱག་ན་གནམ་ལྕགས་མཚོན་ཆ་ཐོགས༔ བན་བོན་མུ་སྟེགས་དམོད་པ་ཡི༔ སྣང་སྲིད་ཡོངས་ཀྱི་བྱད་ཐག་ཆོད༔ བྷྱོཿ ཨཿཀཿསཿམཿརཿཙཿཤཿདཿརཿསཿམཿརཿཡཿཕཊ྄ཿ ཨོྃ་སརྦ་ཀརྨ་ཎི་ཀ་ཁོརྡྷ་བྷནྡྷ་བྷནྡྷ་ཧཱུྃ་ཕཊ྄ཿ «དེ་ནས་བསྲེག་པ་ནི༔ སྔགས་འདིས༔» བྷྱོཿ མ་ཏྲི་མུ་རཾ་ཛ་ཏྲི་ཁ་ལ་ཤིག་སརྦ་ཀ་ཁོརྡྷ་རཾ་རཾ་ཡེ་སྭཱ་ཧཱ༔ «ཚ་ཁྲུས་ནི༔» བྷྱོཿ ཡེ་ཤེས་སེང་གདོང་དཀར་མོ་ཡི༔ ཐུགས་ཀྱི་འོད་ཟེར་བདུད་རྩི་ཡིས༔ བྱད་ཀྱི་རི་བོ་ནག་པོ་ཤིགས༔ དམོད་པའི་ཕུང་ཤིག་ནག་པོ་གཏོར༔ ཨོྃ་མུ་མུ་མུ་ལཾ་མུ་སཾ་དྷ་མུ་ཁཾ་མུ་རཾ་མུ་ཡཾ་ཡེ་སྭཱ་ཧཱ༔ «དགྲ་ཡུལ་མཆོད་རྟེན་དཀར་ནག༔ འདི་ནི་མཐུ་བྱ་ན་མ་གཏོགས་མི་དགོས༔ ཞལ་ལ་གབ་དབྱངས་གསལ་གྱི་ལས་སྦྱོར་གཉིས་ཡོད༔ མཐར་ཆུ་ལ་དོར་བ་ནི༔» ཧཱུྃ༔ དབྱིངས་ལས་མ་གཡོས་མཱ་མ་ཀཱི༔ འབྱུང་བ་ཆུ་ཡི་གཤེར་བརླན་ལ༔ བྱད་མ་བསྲེགས་གཏོར་བཀྲུས་ནས་སུ༔ སྐྱེ་མེད་དག་པའི་ཀློང་དུ་ཐིམ༔ ཆུ་ཡིས་ཁྱབ་པའི་སེམས་ཅན་རྣམས༔ བྱད་དང་གཏད་ལས་གྲོལ་གྱུར་ཅིག༔ ཨོྃ་བཛྲ་དྷརྨ་ཤུདྡྷེ་ཡེ་མུཾ་ས་མ་ཡ༔ མཱ་མ་ཀཱི་ཡེ་སྭཱ་ཧཱ༔ «ལིང་རོ་མནན་པ་ཞལ་ལས་ཤེས༔ འདིའི་ནང་དུ་དགོས་པ་མིན༔ བྱད་མ་སྒྲོལ་བའི་འདེབས་ཀ་ཡིན༔» ཛ་བྷྱོཿ རིམ་པ་དགུ་ཡི་ས་འོག་ནས༔ ས་སྲིན་ནག་མོ་ལྕགས་རལ་མ༔ ལག་ན་སྦྲུལ་གྱི་ཞགས་པ་ཐོགས༔ སྲིད་པ་ལས་ཀྱི་ཁ་གདེངས་ནས༔ འགུགས་བྱེད་དབལ་གྱི་ལྕེ་རྐྱོངས་ཤིག༔ དམ་ཉམས་དགྲ་བགེགས་ཁྱོད་ལ་གཏད༔ ཞལ་དུ་བསྟབས་ནས་ཁ་བསྡམས་ཏེ༔ བསྐལ་པ་སྟོང་དུ་མ་ཤོར་ཅིག༔ ནག་པོ་ཏི་པ་ཤ་ཀཱ་ལི་དུང་དུང་ཏྲི་མུན་ཏྲི་མུན་ཐུན་ཐུན་སཏྭཾ་བྷ་ཡ་ནན་ནན༔ «སེང་ལྡེང་ཕུར་པའམ་དུག་ཤིང་ངོ་༔ མེ་ཧོཾ་བཤིག་པ་ནི༔» ཧོཿ བསྲེག་བྱ་སྲེག་བྱེད་རང་བཞིན་མེ༔ དགྲ་བོའི་ཕུང་ཁམས་མ་གཏོགས་པ༔ ཕོ་ཉ་མོ་རྣམས་སྐྱེ་མེད་ཧོཿ ཕཊ྄ཿཕཊ྄ཿཕཊ྄ཿ «ཞི་དྲག་ཅི་བྱ་དམིགས་པ་གསལ་རྫོགས་སོ༔ ཚ་དཀར་སྲུང་བ་དབྱངས་གསལ་རྟེན་འབྲེལ་སྙིང་པོ་རབ་གནས་བྱ་ལ་སྲུང་སྒྲོམ་མམ་གཞི་དཀར་ལ་བཞག༔ སྦྱང་སྤེལ་ལུགས་ལ་སྔ་མ་ལྟར་རོ༔ བསད་པ་ལུགས་ལ་ཞལ་ཤེས༔» ས་མ་ཡ༔ «འདི་ཉིད་ཕྲ་མེན་ཟངས་འབར་གདོང་གི་ལས་ཚོགས་སྲེག་པ་ཟངས་སྒྲོམ་དམར་པོ་མ་མོ་ཁྲག་རལ་མའི་རྒྱུད་ནས་བྲམ་ཟེ་མའི་ལུགས་དགྲ་བོ་བྱད་དུ་མ་བཅུག་པ་རྣམས་བཅུག་པའི་གདམས་པ༔ མནན་སྲེག་བགྱིས་པའི་གདམས་པ་བྱད་དུ་བཅུག་པ་བཀྲོལ་ནས་དབང་བསྐུར་བའི་གདམས་པ་དབང་བསྐུར་ནས་སྲུང་འཁོར་རབ་ཏུ་གནས་པའི་གདམས་པ་སྟེ༔ འདི་ཉིད་སྲུང་བཟློག་བསད་གསུམ་གང་དུ་འཇུག་པ་གཞུང་གཅིག་འབེབས་ཁ་གསུམ་ཆོག་པའོ༔ གསང་སྔགས་འཁྲུལ་འཁོར་གསུམ་ཡོད༔ སཱཙྪ་དཀར་པོ་གསང་བ་མཁའ་འགྲོ་ཀུན་འདུས་མ༔ སཱཙྪ་དམར་པོ་སྲིན་མོ་ཟངས་ཀྱི་མགོ་བོ་ཅན༔ སཱཙྪ་ནག་པོ་མ་མོ་ནག་མོ་གཅན་སྤྱང་གདོང་ཅན་མ་དགྲ་བོ་མནན༔ ཁྱད་པར་རྒྱ་གར་བྲམ་ཟེའི་ལུགས་རླུང་ཞགས་མའི་རྒྱུད༔ ཁྲོ་གཉེར་ཅན་གྱི་སྐོར་སོགས་ཐེམ་མེད་དོ༔ མ་མོ་ལས་བདག་མཚན་མོ་སྒྲ་སྒྲོགས་ཀྱི་རྒྱ་གཉེར་རོ༔ ས་མ་ཡ༔» «གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ བདག་འདྲ་ཕྱོགས་མེད་ཀྱི་རྣལ་འབྱོར་རིག་འཛིན་རྩ་གསུམ་གླིང་པས་ས་ཁྱི་ལོར་བྲག་དམར་དཔལ་གྱི་བསམ་ཡས་ནས་གདན་དྲངས་ཤིང་ལྕགས་ཕག་ལོར་ཤོག་སེར་